
A V I Z

asupra proiectului  de Lege privind aprobarea Ordonanţei de urgenţă a Guvernului nr.80/2007 pentru modificarea şi completarea Ordonanţei de urgenţă a Guvernului nr.36/2003 privind sistemul de pensionare a membrilor personalului diplomatic şi consular

In conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru egalitatea de şanse pentru femei şi bărbaţi a fost sesizată, spre dezbatere şi avizare în procedură de urgenţă, cu  proiectul de Lege privind aprobarea Ordonanţei de urgenţă a Guvernului nr.80/2007 pentru modificarea şi completarea Ordonantei de urgenţă a Guvernului nr.36/2003 privind sistemul de pensionare a membrilor personalului diplomatic şi consular (PL.x.727/2007), Camera Deputaţilor fiind  Cameră decizională. 


Potrivit prevederilor art. 61 din Regulamentul Camerei Deputaţilor, republicat, comisia a dezbătut proiectul de Lege menţionat mai sus, în şedinţa din  14 noiembrie 2007.

Membrii comisiei  au examinat proiectul de Lege, expunerea de motive, precum şi avizul „favorabil” al Consiliului Legislativ. 

In urma dezbaterilor, membrii Comisiei  pentru egalitatea de şanse pentru femei şi bărbaţi au hotărât, cu unanimitate de voturi, avizarea favorabilă a proiectului de Lege. 

PREŞEDINTĂ,

Minodora CLIVETI


                                    



Intocmit,









Lucia–Cornelia Lepădatu,

